ข้อบัญญัติองค์การบริหารส่วนตำบลท่าวังพร้าวข้อบัญญัติองค์การบริหารส่วนตำบลท่าวังพร้าวเรื่องกำหนดค่าตอบแทนการขออนุญาตใช้ประโยชน์ในที่ดินของรัฐพ.ศ. ๒๕๕๗[๑] โดยที่สมควรตราข้อบัญญัติองค์การบริหารส่วนตำบลท่าวังพร้าวว่าด้วยการกำหนดค่าตอบแทนการอนุญาตใช้ประโยชน์ในที่ดินของรัฐอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๙ และมาตรา ๙/๑ แห่งประมวลกฎหมายที่ดิน ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายที่ดิน(ฉบับที่ ๑๑) พ.ศ. ๒๕๕๑ และข้อ ๑๔ ระเบียบกระทรวงมหาดไทย ว่าด้วยการอนุญาตให้ประชาชนใช้ประโยชน์ในที่ดินของรัฐพ.ศ. ๒๕๔๗ องค์การบริหารส่วนตำบลท่าวังพร้าวโดยความเห็นชอบของสภาองค์การบริหารส่วนตำบลท่าวังพร้าวและนายอำเภอสันป่าตองจึงตราข้อบัญญัติขึ้นไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าวังพร้าวเรื่อง กำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ. ๒๕๕๗ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลท่าวังพร้าวนับถัดจากวันที่ได้ประกาศโดยเปิดเผย ณที่ทำการองค์การบริหารส่วนตำบลท่าวังพร้าว เป็นต้นไปข้อ๓ ในข้อบัญญัตินี้ที่ดิน หมายความว่า พื้นที่ดินทั่วไปและให้หมายความรวมถึง ภูเขา ห้วย หนอง คลอง บึง บาง ลำน้ำ ทะเลสาบ เกาะและที่ชายทะเลด้วยที่ดินของรัฐ หมายความว่า ที่ดินสำหรับพลเมืองใช้ร่วมกันซึ่งพลเมืองได้เลิกใช้ประโยชน์ร่วมกันแล้ว และมีผู้เข้าครอบครองใช้ประโยชน์ผู้รับอนุญาต หมายความว่า ผู้ที่ได้รับการอนุญาตจากพนักงานเจ้าหน้าที่ตามความในมาตรา๙ แห่งประมวลกฎหมายที่ดินค่าตอบแทน หมายความว่าจำนวนเงินที่ผู้รับอนุญาตต้องเสียเป็นรายปีให้แก่องค์การบริหารส่วนตำบลท่าวังพร้าวพนักงานเจ้าหน้าที่ หมายความว่าพนักงานเจ้าหน้าที่ตามมาตรา ๙แห่งประมวลกฎหมายที่ดินและพนักงานอื่นซึ่งรัฐมนตรีแต่งตั้งให้ปฏิบัติตามประมวลกฎหมายที่ดินทบวงการเมือง หมายความว่าหน่วยงานราชการที่มีฐานะเป็นนิติบุคคลของราชการส่วนกลาง ราชการส่วนภูมิภาคหรือราชการส่วนท้องถิ่นข้อ๔ การอนุญาตใช้ประโยชน์ในที่ดินของรัฐการดำเนินการ การออกใบอนุญาต การยกเลิกและเพิกถอนใบอนุญาตให้ดำเนินการตามหลักเกณฑ์และขั้นตอนที่กำหนดไว้ในประมวลกฎหมายที่ดินและตามกฎหมายอื่นที่เกี่ยวข้องข้อ๕ ให้ผู้รับอนุญาตให้ใช้ที่ดินของรัฐดังต่อไปนี้ต้องเสียค่าตอบแทนตามอัตราท้ายข้อบัญญัตินี้(๑)เข้าไปยึดถือ ครอบครอง รวมตลอดถึงการก่อสร้างหรือเผาป่า(๒)ทำด้วยประการใด ให้เป็นการทำลาย หรือทำให้เสื่อมสภาพที่ดิน ที่หิน ที่กรวดหรือที่ทราย ในบริเวณที่รัฐมนตรีประกาศหวงห้ามในราชกิจจานุเบกษา หรือ(๓)ทำสิ่งหนึ่งสิ่งใดอันเป็นอันตรายแก่ทรัพยากรในที่ดินข้อ๖ ให้ผู้รับอนุญาตให้ใช้ประโยชน์ในที่ดินของรัฐในเขตองค์การบริหารส่วนตำบลท่าวังพร้าวเสียค่าตอบแทนให้แก่องค์การบริหารส่วนตำบลท่าวังพร้าวตามบัญชีอัตราค่าตอบแทนที่กำหนดท้ายข้อบัญญัตินี้ข้อ๗ ให้ผู้รับอนุญาตเสียค่าตอบแทนให้กับองค์การบริหารส่วนตำบลท่าวังพร้าวภายในสิบห้าวันนับแต่วันที่ได้รับอนุญาตในกรณีที่ระยะเวลาที่ได้รับอนุญาตมีกำหนดระยะเวลาเกินกว่าหนึ่งปีให้เสียค่าตอบแทนสำหรับปีต่อไปภายในสิบห้าวันนับแต่วันครบปีที่ได้รับอนุญาตข้อ๘ ผู้ใช้ประโยชน์ในที่ดินของรัฐรายใดไม่ชำระค่าตอบแทนภายในเวลาที่กำหนดให้เสียเงินเพิ่มร้อยละสิบของจำนวนค่าตอบแทนสำหรับปีนั้นข้อ๙ เงินเพิ่มให้ถือว่าเป็นเงินค่าตอบแทนและถือเป็นรายได้ขององค์การบริหารส่วนตำบลท่าวังพร้าวข้อ๑๐ เงินค่าตอบแทนให้ตกเป็นรายได้ขององค์การบริหารส่วนตำบลท่าวังพร้าวและให้แบ่งค่าตอบแทนที่ได้รับดังกล่าวให้แก่องค์การบริหารส่วนจังหวัดเชียงใหม่ในอัตราร้อยละสี่สิบของค่าตอบแทนภายในกำหนดสามสิบวันนับแต่วันที่ได้รับข้อ๑๑ ผู้รับอนุญาตรายใดมีหน้าที่ต้องชำระค่าตอบแทนให้แก่องค์การบริหารส่วนตำบลท่าวังพร้าวไม่ชำระค่าตอบแทนภายในระยะเวลาที่กำหนดตามข้อ ๗ ต้องระวางโทษปรับ ไม่เกิน ๑,๐๐๐ บาทข้อ๑๒ ให้นายกองค์การบริหารส่วนตำบลท่าวังพร้าวเป็นผู้รักษาการตามข้อบัญญัตินี้และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๖กันยายน พ.ศ. ๒๕๕๙ธนวัฒน์ สิงห์กันฑ์นายกองค์การบริหารส่วนตำบลท่าวังพร้าว[เอกสารแนบท้าย]๑. บัญชีอัตราค่าตอบแทนท้ายข้อบัญญัติองค์การบริหารส่วนตำบลท่าวังพร้าวเรื่อง กำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ. ๒๕๕๗(ดูข้อมูลจากภาพกฎหมาย)ชวัลพร/ภวรรณตรี/จัดทำ๒๕ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๗ ง/หน้า ๑๕๙/๑๙ เมษายน ๒๕๖๐